**Tiesību akta sākotnējās ietekmes novērtējuma ziņojums par**

**Ministru kabineta noteikumu projektu „Grozījumi Ministru kabineta 2011.gada 22.februāra noteikumos Nr.135 „Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām” (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, lai novērstu esošās neprecizitātes attiecībā uz Ministru kabineta noteikumos noteiktajām nolietotu transportlīdzekļu sastāvdaļu un materiālu atkārtotas izmantošanas un pārstrādes, kā arī atkārtotas izmantošanas un reģenerācijas normām, un lai nodrošinātu to atbilstību Eiropas Parlamenta un Padomes 2000.gada 18.septembra direktīvā 2000/53/EK par nolietotiem transportlīdzekļiem (turpmāk – Direktīva 2000/53/EK) noteiktajām nolietotu transportlīdzekļu sastāvdaļu un materiālu normām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Nolietotu transportlīdzekļu apsaimniekošanas likuma 8.panta trešās daļas deleģējumam Ministru kabineta 2011.gada 22.februāra noteikumi Nr.135 „Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām” (turpmāk – MK noteikumi Nr.135) nosaka termiņus un apjomus, kādā ekonomisko procesu dalībnieki nodrošina nolietotu transportlīdzekļu (izņemot speciālos transportlīdzekļus – ātrās medicīniskās palīdzības automašīnas, katafalkus, motorizētus furgonus vai bruņumašīnas), to materiālu un detaļu atkārtotu izmantošanu, pārstrādi un reģenerāciju. Šobrīd spēkā esošie MK noteikumi Nr.135 satur neprecīzas nolietotu transportlīdzekļu sastāvdaļu un materiālu atkārtotas izmantošanas, pārstrādes un reģenerācijas normas, proti, noteikumi paredz, ka savākto nolietotu transportlīdzekļu sastāvdaļu un materiālu reģenerācijas normas ir zemākas nekā pārstrādes normas, un tas neatbilst Direktīvas 2000/53/EK noteiktajām normām. Šāda situācija skaidrojama ar jēdzienu „atkritumu reģenerācija” un „atkritumu pārstrāde” precizēšanu normatīvajos aktos atkritumu apsaimniekošanas jomā, proti, tika precizēts, ka „atkritumu reģenerācija” ir plašāks jēdziens, nekā „atkritumu pārstrāde”, līdz ar to ir arī jāprecizē MK noteikumos Nr.135 noteiktās savākto nolietoto transportlīdzekļu sastāvdaļu un materiālu atkārtotas izmantošanas, pārstrādes un reģenerācijas normas. Vienlaikus jānorāda, ka termins „reģenerācija” ir daudz plašākas un tas sevī ietver darbības ar nolietotu transportlīdzekļu apsaimniekošanu, kas saprotama ar terminu „pārstrāde”, līdz ar to ir jānorāda, ka spēkā esošo MK noteikumu Nr.135 neprecīzi noteiktās pārstrādes normas šobrīd nav sasniedzamas, jo tās pārsniedz MK noteikumos noteiktās reģenerācijas normas. **Ievērojot minēto, noteikumu projektā nepieciešams noteikt, ka MK noteikumu Nr.135 18.punktā noteiktās savākto nolietoto transportlīdzekļu sastāvdaļu un materiālu atkārtotas izmantošanas, pārstrādes un reģenerācijas apjomi ir spēkā arī pēc 2015.gada 1.janvāra, tas ir, MK noteikumos Nr.135 noteiktās normas ir jāsasniedz katru kalendāro gadu, lai saglabātu Direktīvā 2000/53/EK līdz 2015.gada 1.janvārim noteikto sasniegto savākto nolietoto transportlīdzekļi sastāvdaļu un materiālu atkārtotas izmantošanas, pārstrādes un reģenerācijas līmeni līdz jaunu mērķu izvirzīšanai. Vienlaikus jānorāda, ka atkritumu apsaimniekotāji jau šobrīd izpilda MK noteikumu projektā precizētās savākto nolietoto transportlīdzekļu sastāvdaļu un materiālu atkārtotas izmantošanas, pārstrādes un reģenerācijas normas, jo tās ir noteiktas** Direktīvā 2000/53/EK. Atbilstoši iepriekš minētajam, secināms, ka MK noteikumu projektā precizētās **savākto nolietoto transportlīdzekļu sastāvdaļu un materiālu atkārtotas izmantošanas, pārstrādes un reģenerācijas normas nekādi neietekmēs nolietotu transportlīdzekļu normatīvajiem aktiem atbilstošu apsaimniekošanu.**Likums „Par piesārņojumu” un Ministru kabineta 2010.gada 30.novembra noteikumi Nr.1082 „Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” nosaka, ka nolietotu transportlīdzekļu apstrādes uzņēmumam ir jāsaņem A vai B kategorijas piesārņojošās darbības atļauja, respektīvi, apstrādes uzņēmumam nav paredzēts iesniegt pieteikumu C kategorijas piesārņojošu darbību veikšanai. Ar šiem grozījumiem no Ministru kabineta noteikumu Nr.135 5.punkta tiek izslēgta norma par pieteikuma iesniegšanu C kategorijas piesārņojošu darbību veikšanai nolietotu transportlīdzekļu apstrādes uzņēmumiem, tādējādi novēršot savstarpējās pretrunas starp likumu „Par piesārņojumu” un Ministru kabineta noteikumiem Nr.135. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM)Valsts vides dienests (turpmāk – VVD)Latvijas vides aizsardzības fonda administrācija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Automašīnu ražotāji, nolietotu transportlīdzekļu savākšanas un apstrādes uzņēmumi. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2015.gada 1.oktobrī noteikumu projekts ievietots VARAM mājas lapā sadaļā „Sabiedrības līdzdalība” (http://www.varam.gov.lv/lat/likumdosana/normativo\_aktu\_projekti/?doc=12002) ar norādi, ka ir iespējams iesniegt rakstiskus priekšlikumus un komentārus. |
| 2. | Sabiedrības līdzdalība projekta izstrādē | VARAM 2015.gada 6.augustā nosūtīja vēstuli Nr.2.18-1e/6348 Latvijas vides aizsardzības fonda administrācijai, Satiksmes ministrijai, VAS „Ceļu satiksmes drošības direkcija”, VVD, Mašīnbūves un metālapstrādes rūpniecības asociācijai un Latvijas Pilnvaroto Autotirgotāju asociācijai ar lūgumu sniegt priekšlikumus par nepieciešamajiem grozījumiem MK noteikumos Nr.135. Noteikumu projekta izstrādes gaitā tika saņemti tikai VVD priekšlikumi, kuri izvērtēti un iestrādāti noteikumu projektā. |
| 3. | Sabiedrības līdzdalības rezultāti | Šī sadaļa tiks precizēta pēc sabiedrības viedokļu saņemšanas.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, VVD, Latvijas Vides ģeoloģijas un meteoroloģijas centrs, pašvaldības, nolietotu transportlīdzekļu apstrādes uzņēmumi. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav. |

*Anotācijas III., IV. un V. sadaļa – projekts šo jomu neskar*.

Vides aizsardzības un reģionālās K. Gerhards

attīstības ministrs

Vīza:

valsts sekretārs G.Puķītis

08.12.2015., 12:30

833

M. Buša

67026569, madara.busa@varam.gov.lv